

Nr. / /..2023

Proiect **DECIZIA ETAPEI DE ÎNCADRARE**

**Nr. din ..2023**

Ca urmare a solicitării de emitere a acordului de mediu adresate de **COMUNA DARMANESTI** prin reprezentant Mihalache Valentin cu sediul în județul Dâmbovița, comuna Darmanesti, sat Darmanesti, str. Mihai Viteazul, nr. 530, înregistrată la Agenția pentru Protecția Mediului (APM) Dâmbovița cu nr. 4562 din 17.03.2023, în baza Legii nr. **292/2018** privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 18.05.2023, că proiectul **” *INFIINTAREA DE PISTE PENTRU BICICLETE IN COMUNA DARMANESTI, JUDET DAMBOVITA"***, propus a fi amplasat în județul Dâmbovița, comuna Darmanesti, sat Darmanesti, str. DN 72 (str. Mihai Viteazul), STR. 6 (Dumitru Popescu) si STR. 40 (strada Morii), ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul **se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului**, Anexa nr. 2, pct. 10, lit. e, pct. 13 lit a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Lucrari de construire realizate prin proiect:

Lungimea proiectată a sectoarelor de piste de cicliști este de **3,460 m**, impartita astfel

* DN72 dreapta: 1,593 m,
* DN72 stânga: 1,607m
* Strada Morii: 260m

Pe DN72 pistele sunt amplasate în sensul invers creșterii kilometrajului drumului:

* pe partea stângă a drumului începe la intrarea în localitate în zona cimitirului cu o lungime de 1,607m, până în apropiere de strada Morii. După aproximativ 870m de la începutul acesteia se propune o traversare a drumului național astfel pista se continuă și pe partea dreaptă a drumului;
* pe partea dreaptă a drumului începe la 870m de la intrarea în localitate, după ce drumul este traversat și se continuă pe 1,593m până la aproximativ 150m înainte de ieșirea din localitate;
* în zona străzii Morii drumul este traversat a doua oară pentru trecerea de pe o parte pe alta a drumului național, astfel pe aproximativ 740m pista de biciclete se regăsește pe ambele părți;
* pe strada Morii pistele sunt amplasate cu începere în zona școlii, subtraversează drumul național și se continuă până la intersecția cu strada Rozelor.

Traseul in profil longitudinal

Profilul longitudinal urmareste cotele existente ale terenului tinand cont de grosimea straturilor proiectate. De asemenea acolo unde s-a impus s-a procedat la inaltarea liniei rosii fata de existent (racordări la drum, la accese etc).

Profilul transversal

Profilul transversal adoptat este corespunzător. Astfel profilul transversal are următoarele elemente:

* se va asigura o lățime de minimum 1,2 m pentru pistele cu un singur sens și minimum 2,4 m pentru cele cu dublu sens, fără obstacole, în zonele cu gabarit restricţionat de construcţii existente. În cale curentă fără obstacole se va respecta lățimea optimă a pistelor pentru biciclete cu un singur sens având 1,2 m, iar a celei cu dublu sens de 3,0 m.
* se va asigura un spațiu de siguranță de 0,5 m liber de orice obstacol. În plus, în zona interioară a virajelor se vor evita obstacolele mai înalte de 1 m la o distanţă cuprinsă între 0,5 m şi 1 m;
* Panta transversala pe partea carosabilă: 1% (pantă unică)

Traseul in plan

* La proiectarea lucrarilor pentru piste de bicicliști s-au reconsiderat elementele geometrice existente ale racordarilor in plan cu adoptarea unor elemente superioare celor existente acolo unde este posibil.
* Lucrarile proiectate se vor incadra in zona dintre drum și garduri.

Structura rutieră

*Pe piste de bicicliști:*

* 4cm strat de uzură BA8 conform AND 605
* 10cm strat de beton C16/20
* 10cm balast
* săpătură

*Pe zona de accese la proprietăți:*

* 15 cm strat de beton C30/70 armat cu armătură tip plasă DIA8mm
* 15 cm balast
* săpătură

Scurgerea apelor si sisteme de drenaj

Scurgerea apelor se va realiza prin următoarele tipuri de sectiuni:

* Sectiuni trapezoidale (șanturi)
* Șanțuri de pământ

Șanțurile propuse se vor amplasa în continuarea șanțurilor existente sau unde acestea lipsesc, asigurând continuitatea în lungul pistelor nou create, iar scurgerea apelor în afara localității se va face prin rețeaua de sisteme de drenaj existentă. Lungimea șanțurilor nou create sau profilate este de 1,100m din care 1,000 m șanțuri de beton (noi sau refaceri ale șanțurilor existente) și 100m șanțuri de pământ.

Acestea au fost prevazute in functie de fiecare profil caracteristic. S-au mentinut amplasamentul santurilor existente acolo unde ele exista si s-au prevazut santuri noi pereate sau de pământ în completare.

Scurgerea apelor în bune condiţiuni are un rol important în prevenirea degradărilor în structura rutieră. În acest sens s-a prevazut:

* pentru secţiunile unde panta longitudinală este sub 0,3% sau peste 3% se vor executa şanţuri pereate;
* crearea de şanţuri noi acolo unde acestea lipsesc;
* prevederea de podeţe la intrările în curţi şi la drumurile laterale, cu diametrul DIA 300mm (4 bucăți).

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate în perioada de execuție vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: în timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 1 /09.01.2023, terenul este situat în intravilanul comunei, aflat in domeniul public.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

a) amplasamentul propus nu se afla in interiorul sau în vecinatatea unei arii naturale protejate sau alte habitate sensibile.

**III.** **Motivele pe baza cărora s-a stabilit nu se supune evaluării impactului asupra corpurilor de apă:**

Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* pentru siguranță, pe perioada executiei, se vor monta panouri de avertizare pe drumurile de acces;
* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se vor utiliza toaletele ecologice;

**Protecţia aerului**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei proiectului nivelul de zgomot echivalent se va încadra în limitele SR 10009:2017*/C91:2020* – Acustica - limite admisibile ale nivelului de zgomot din mediul ambiant, STAS 6156/1986 - Protecţia împotriva zgomotului în construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei:

- activitatea se va desfăşura după un program stabilit, pentru ca influenţa zgomotului produs de utilaje, asupra obiectivelor învecinate să fie cât mai redusă;

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, O.U.G. nr. 92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

**În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV**,

Laura Gabriela **BRICEAG**

|  |  |
| --- | --- |
| **Șef Serviciu A.A.A.**  Maria MORCOAȘE | **Intocmit,**  consilier A.A.A Mădălina CURSARU |
| **p. Șef Serviciu C.F.M.**  Cornelia VLAICU |  |